Nokkapokka

Nokkapokka () on 39-osainen Disneyn vuonna 1996 tuottama animaatiosarja. Suomessa sarjaa on esitetty ensi kerran MTV3-kanavalla 7. syyskuuta 1997 – 31. toukokuuta 1998 ja myöhemmin uusintana vuosina 2001–2002 ja viimeksi vuonna 2006. Sarjaa on esitetty myös Disney Channelilla ja Toon Disneyllä.

Sarja keskittyy Aku Ankan ja hänen sisarenpoikiensa, Tupun, Hupun ja Lupun seikkailuihin. Sisarenpoikia on nyt uudistettu ja heidät erottaa helpommin. Muita tunnettuja Disneyn hahmoja ovat Iines Ankka ja joissakin jaksoissa esiintyvä Taavi Ankka. Iines Ankka on toimittajana ajankohtaisohjelmassa ja Aku on hänen kameramiehenään.

Sarja poikkeaa monin tavoin aiemmin nähdyistä Disneyn piirretyistä. Tupu, Hupu ja Lupu esiintyvät teini-ikäisinä (yhdessä jaksossa heidät tosin nähtiin samanlaisina kuin sarjakuvissa). Heillä ei myöskään ole tavallista ankan ääntä, kuten aiemmissa piirretyissä. Lisäksi he ovat persooniltaan erilaisia ja pukeutuvat erilaisiin vaatteisiin. Tupu pukeutuu punaisiin, Hupu sinisiin ja Lupu vihreisiin vaatteisiin. Teini-ikäiset Tupu, Hupu ja Lupu ovat innoissaan sarjakuvista, autoista, tytöistä ja urheilusta.

Roope Ankkaa tai hänen rahasäiliötään ei sarjassa nähdä, eikä niihin viitata sanallakaan. Sen sijaan Roopella oli tärkeä päärooli Disneyn aikaisemmassa piirrossarjassa Ankronikka.

Päähahmot 

 Aku Ankka. Yksi sarjan päähenkilöistä. Aku asuu kolmen sisarenpoikansa Tupun, Hupun ja Lupun kanssa. Sarjassa Aku työskentelee yhdessä tyttöystävänsä Iineksen ja itseään ihailevan tv-reportterin Kent Powersin kanssa. Aku käyttää sarjassa tyypillisen merimiesasun sijaan kesäistä t-paitaa. Supersankarit-jaksossa Akusta tulee Tupun, Hupun ja Lupun arkkivihollinen. Englantilaisena ääninäyttelijänä toimii Tony Anselmo ja suomalaisena Jukka Rasila.
 Tupu, Hupu ja Lupu. Akun sisarenpojat. Sarjassa Tupu, Hupu ja Lupu ovat kasvaneet teineiksi. Nykyään poikia kiinnostavat toimintatäyteiset elokuvat, videopelit ja tytöt. Pojat joutuvat usein kiperiin tilanteisiin mutta aina selviävät niistä. Pojista tulee myös supersankareita Taavi Ankan koneen avulla. Tupua ääninäyttelee suomeksi Tuomas Oksanen ja englanniksi Jeannie Elias, Hupua suomeksi Konsta Hietanen ja englanniksi Pamela Segall sekä Lupua suomeksi Petteri Halmela ja englanniksi Elizabeth Daily.
 Iines Ankka. Akun tyttöystävä ja tv-reportteri. Iines matkailee usein Akun ja poikien kanssa ympäri maailmaa tekemään juttuja "Ihmeellinen maailma" -ohjelmaan. Iineksellä on lemmikkilisko nimeltään Konna. Iinestä ääninäyttelee suomeksi Petra Karjalainen ja englanniksi Kath Soucie.
 Kent Powers. Kent on Iines Ankan työtoveri ja Akun työantaja. Kent on luonteltaan ylimielinen ja itserakas, ja hän jopa pitää omia muotokuvia huoneissaan. Kent on yrittänyt antaa potkut Akulle monta kertaa, mutta hyvää syytä ei ole koskaan ollut. Kent Powers yrittää olla Iinestä parempi mutta epäonnistuu aina. Kentiä ääninäyttelee suomeksi Markus Bäckman ja englanniksi Roger Rose.

Sivuhahmot 

 Taavi Ankka. Taavi on Akun Ankan vanhin sukulainen ja keksijä. Taavi keksi koneen, jolla tämä pystyi muuttamaan Tupun, Hupun ja Lupun supersankareiksi. Taavia ääninäyttelee suomeksi Martti Suosalo ja englanniksi Corey Burton.
 Krokotiili Keke. Krokotiili Keke on kirjailija, joka kirjoitti kirjan omista seikkailustaan. Keke paljastui huijariksi mutta lopulta onnistui pelastamaan ankat Moltocin kynsistä. Kekeä ääninäyttelee suomeksi Jukka-Pekka Palo.
 Pluto. Pluto on Mikki Hiiren lemmikkikoira. Pluto nähdään vilaukselta Supersankarit-jaksossa. Pahaksi muuttunut Aku jahtasi poikia avaruudessa. Veljenpojat huusivat yhtä aikaa "Pian Plutoon", jolloin näytettiin viiden sekunnin mittainen kohtaus Plutosta makaamassa koirankopissa.
 Moltoc. Yksi sarjan yleiskonnista.
 Koura. Ankkalinnan pelätyin ja vahvin rikollis-raakalainen, joka janosi kostoa Akulle jouduttuaan vankilaan. Myöhemmin hänestä tehtiin iloinen kansalainen, mutta hänestä tulee taas paha jos hän näkee kultaa. Jos niin käy niin ainoa asia mikä parantaa hänet on kellon soittaminen.
 Gwumpki. Ankkalinnassa asuva Blatismorkiasta peräisin oleva kokki, joka omistaa oman ravintolan. Hän on yksi Akun, Tupun, Hupun ja Lupun naapureista.

Jaksot 
Supersankarit (The Really Mighty Ducks)
Maa, jonka aika unohti (Island of the Not-So-Nice)
Kuningas Aku (Leader of the Quack)
Laivaston sankari (All Hands on Duck)
Maailman taitavin varas (Pride Goeth Before the Fall Guy)
Ankkalinnan ajot (Need 4 Speed)
Operaatio Tartutus (The Germinator)
Mahtava Aku Ankka (The Late Donald Duck)
Tytypatee (Tasty Paste)
Kahjot kotivideot (Phoniest Home Videos)
Tee-ryhmän paluu (Return of the T-Squad)
Kalajuttu (Koi Story)
Valkoinen valhe (Ready. Aim... Duck!)
Anteeksi molekyylini (Pardon my Molecules)
Epätavalliset epäillyt (Unusual Suspects)
Veljessä vara parempi (Ducklaration of Independence)
Käänteiskasvuliuos (Can't Take a Yolk)
Biohypnootti (Heavy Dental)
Maanjäristin (Duck Quake)
Kouran paluu (Long Arm of the Claw)
Sankarin vastuu (Shrunken Heroes)
Mustasukkaisuutta lumella (Snow Place to Hide)
Yksityisetsivä Tupu (Huey Duck, P.I.)
Lastenvaihtoa (Take My Duck, Please)
Erämaasavotta (Ducks by Nature)
Burgerkastike (Recipe for Adventure)
Jekkumestari (The Boy Who Cried Ghost)
Ufokuume (I.O.U. a U.F.O.)
Alligaattoritarha (Gator Aid)
Kuumat paikat (None Like it Hot)
Onnellinen perhe (Ducky Dearest)
Totuus tulee teeveestä (Transmission: Impossible)
Nokkelat naapurit (Nosy Neighbors)
Krokotiili-Keke ja jättiläishelmi (Hit the Road, Backwater Jack!)
Kissafobia (Cat and Louse)
Haastaja (Hero Today, Don Tomorrow)
Kapteeni Aku (Captain Donald)
Afrikkalainen juttu (Stunt Double or Nothing)
Terrakottasoturit (Feats of Clay)

Ääninäyttelijät

Englanninkieliset

Suomenkieliset

Lähteet

Aiheesta muualla 
 
 Nokkapokka TV.comissa 
http://www.akuankka.fi/akupedia/73/nokkapokka

Disneyn piirrossarjat
1990-luvun piirrossarjat
Yhdysvaltalaiset televisiosarjat